《寄闻人茂德 其二》
宋代·李正民

未捐辛苦读书灯，老矣犹怀伯业能。齐国吹竽吾独否，荆山泣玉恨难胜。

满籯自足传儿子，堆案何劳谢友朋。已注虫鱼穷窈眇，却游溟海看鹍鹏。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。